1. Ķemeru starptautiskais šaha turnīrs

1. Ķemeru šaha turnīrs bija Latvijas Šaha savienības organizēts starptautisks šaha turnīrs, kas notika no 1937. gada 15. jūnija līdz 10. jūlijam Ķemeros.Šaha Māksla № 5 — № 7/1937 :Latvijas Šaha savienības oficiāls orgāns [žurnāls]. Rīga : Seglenieks, N., 1937-1939

 Turnīra sagatavošana 
Ideja sarīkot Latvijā starptautisku turnīru radās 1935. gada septembra vidū, kad Rīgā viesojās pasaules šaha čempions Aleksandrs Aļehins.Šaha Māksla № 5 68. lpp. Latvijas Šaha savienības oficiāls orgāns [žurnāls]. Rīga: Seglenieks, N., 1937-1939 Starp Latvijas Šaha savienību un Ķemeru kūrvietas direkciju noslēdza vienošanos, ka pēdējā nodrošinās ar bezmaksas viesnīcu un uzturu visus turnīra dalībniekus. Lai pienācīgi sagatavotu Ķemeru turnīru, nodibināja goda komiteju, kurā kā priekšsēdētāju iekļāva ārlietu ministru V. Munteru, par locekļiem Valsts kancelejas direktoru D. Rudzīti, Valsts Prezidenta sekretāru J. Cimermani,Uzvārdu latviskošanas kampaņas laikā 1940. gada janvārī nomainīja savu uzvārdu uz Rudums. Ķemeru sēravotu direktoru Dr. J. Lībieti un Latvijas Šaha savienības priekšnieku A. Melnbārdi. Turnīra tehniskā vadību uzticēja Austrijas meistaram Dr. Hansam Kmoham.Bētiņš, Kārlis, Šahs Latvijā līdz 1940. gadam / Kārlis Bētiņš, Arv[īds] Kalniņš un V. Petrovs. Rīga : Valters un Rapa, 1940., 34.- 37. lpp., 315 lpp. : il. ; 24 cm. Ķemeru turnīrs bija arī viens no 6. Latvijas šaha kongresa delegātu kopsapulces dienaskārtības pamatjautājumiem.

 Turnīra norise 

 Atklāšana 
15. jūnija pulkst. 20 vakarā Ķemeru viesnīcas vestibilā bija sapulcējušies ārzemju diplomāti, Latvijas valdības ierēdņi, žurnālisti un citi viesi. Latvijas šaha savienības priekšsēdētājs A. Melnbārdis apsveica turnīra dalībniekus un deva vārdu turnīra oficiālai atklāšanai Ministru Prezidenta vietniekam M. Skujeniekam. Atklāšanas runā Skujenieks atzīmēja, ka šis turnīrs ir ievērojams notikums, kas "griezis uz sevi ļoti plašu aprindu uzmanību ne tikai mūsu zemē, bet tālu pār mūsu zemes robežām", Prezidenta un Valdības vārdā apsveica visus turnīra dalībniekus, pateicās pasākuma organizatoriem un izteica pārliecību, ka spēles būs interesantas, viesi jutīsies labi un novēlēja visiem labus panākumus. Runas noslēgumā atskaņoja valsts himnu. Ārzemju dalībnieku vārdā pateicību par turnīra organizēšanu izteica pasaules eksčempions A. Aļehins. Atklāšanas aktam sekoja spēļu kārtības izloze, ko vadīja meistars H. Kmohs."Lielais šaha Ķemeru turnīrs atklāts"- Jaunākās Ziņas № 132/1937 3. un 5.lpp. :[sabiedriski politisks laikraksts]. Rīga : E. Elka, 1911-1940. nr. : il. ; 42-46 cm.

 Turnīra gaita 
Turnīra gaitu atspoguļoja daudzi Rīgas laikraksti. Turnīra laikā Latvijas Šaha savienība izdeva speciālu biļetenu "Ķemeru starptautiskais šaha turnīrs", kas publicēja turnīra cīņu aprakstu, ziņas par stāvokli turnīrā, attēlus no dalībnieku dzīves un kārtējās izspēlētās partijas.

 Turnīra rezultāti 
№Dalībnieks 1 2 3 4 5 6 7 8 9 10 11 12 13 14 15 16 17 18 Punkti Vieta 1 Flors   ½  ½  ½  ½  ½  ½  ½  ½  ½  ½  1  1  1  1  1  1  1  12  I — III 2 Petrovs  ½   0  ½  ½  ½  ½  1  1  0  1  1  1  1  1  1  1  ½  12  I — III 3 Reševskis  ½  1   0  1  1  ½  1  ½  1  1  0  0  ½  1  1  1  1  12  I — III 4 Aļehins  ½  ½  1   ½  1  ½  1  ½  0  ½  ½  ½  ½  1  1  1  1  11½  IV — V 5 Keress  ½  ½  0  ½   1  ½  ½  0  1  ½  1  1  1  ½  1  1  1  11½  IV — V 6 Šteiners  ½  ½  0  0  0   1  1  0  1  1  1  ½  1  1  1  ½  1  11  6 7 Tartakovers  ½  ½  ½  ½  ½  0   1  ½  0  1  1  1  ½  ½  1  ½  1  10 ½ 7 8 Fains  ½  0  0  0  ½  0  0   ½  ½  1  1  ½  1  1  ½  1  1  9  8 9 Stolberjs  ½  0  ½  ½  1  1  ½  ½   0  ½  1  0  ½  0  1  ½  ½  8½  9 10 Mikens  ½  1  0  1  0  0  1  ½  1   0  0  0  0  1  1  0  1  8  10 11 Apšenieks  ½  0  0  ½  ½  0  0  0  ½  1   ½  ½  0  1  1  ½  1  7½  11 — 13 12 Bēks  0  0  1  ½  0  0  0  0  0  1  ½   1  1  1  0  1  ½  7½  11 — 13 13 Rellštābs 0  0  1  ½  0  ½  0  ½  1  1  ½  0   1  0  0  1  ½  7½  11 — 13 14 Bergs  0  0  ½  ½  0  0  ½  0  ½  1  1  0  0   0  1  1  ½  6½  14 15 Feigins  0  0  0  0  ½  0  ½  0  1  0  0  0  1  1   0  ½  1  5½  15 -16 16 Landaus  0  0  0  0  0  0  0  ½  0  0  0  1  1  0  1   1  1  5½  15 — 16 17 Hāzenfūss  0  0  0  0  0  ½  ½  0  ½  1  ½  0  0  0  ½  0   0  3½  17 — 18 18 Ozols  0  ½  0  0  0  0  0  0  ½  0  0  ½  ½  ½  0  0  1   3½  17 — 18

 Balvas par skaistāko partiju 
 Godalga  Ieguvējs  Partija 1. skaistumgodalgaDivi trīsžuburu sudraba lukturi (Rīgas pilsētas valdes ziedojums). S. Landaus  Landaus — Bēks 1 : 0 2. skaistumgodalgaIzdevums "Latvju raksti" (firmas "Valters un Rapa" ziedojums).  V. Mikens  Mikens — Petrovs 1 : 0 Latvijas šahistam pret ārzemniekuSudraba pokāls (lielmeistara Ā. Nimcoviča ģimenes ziedojums).  V. Petrovs  Rellštābs — Petrovs 0 : 1

 Turnīra noslēgums 
10. jūlija vakarā notika turnīra svinīgs noslēgums. Uz to bija ieradies turnīra goda komisijas priekšsēdētājs Ārlietu ministrs V. Munters. Viņš klātesošos uzrunāja franču valodā. Savā uzrunā ministrs apsveica gan uzvarētājus, gan uzvarētos, kas visi ziedojuši garīgai cīņa savas labākās zināšanas un spēkus. Viņš uzsvēra dažādu tautību pārstāvju draudzīgās sacensības simbolisko nozīmi, pateicās šahistiem par sniegto baudījumu un palīdzību Ķemeru vārda popularizēšanā. Pēc tam ministrs izdalīja balvas uzvarētājiem. Valsts Prezidenta dāvāto speciālbalvu (grezni rotātu lādīti ar dzintara šaha figūrām) turnīra uzvarētājam pēc divu pārējo uzvarētāju Flora un Reševska priekšlikuma pasniedza jaunajam lielmeistaram V. Petrovam."Petrovs saņem Valsts Prezidenta balvu."- Jaunākās Ziņas № 152/1937 3. lpp. :[sabiedriski politisks laikraksts]. Rīga : E. Elka, 1911-1940. nr. : il. ; 42-46 cm. Pēc tam balvas saņēma skaistumgodalgu ieguvēji. Noslēgumā turnīra vadītājs H. Kmohs ārzemju dalībnieku vārdā pateicās par viesmīlīgo uzņemšanu, paziņojot, ka visi turnīra dalībnieki paņems līdz uz dzimteni vislabākās atmiņas par Latvijā pavadītām dienām.

 Piezīmes un atsauces 

 Piezīmes 

 Atsauces 

 Ārējās saites 
 Ķemeru turnīra partijas

Kategorija:Šaha turnīri
Kategorija:Šahs Latvijā
Kategorija:1937. gads Latvijā
Kategorija:1937. gads sportā